Diari Oficial de la Generalitat Valenciana


Sumari del DOGV 9801, del 04-03-2024 (2024/1803)

RESOLUCIÓ de 28 de febrer de 2024, de la Universitat de València, per la qual es convoca un concurs de mèrits per als funcionaris i les funcionàries del grup A (A1 i A1/A2), sector d'administració general, de l'escala de tècnics de gestió i de l'escala de gestió universitària d'aquesta universitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9801

Data del DOGV
:   04-03-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1803


Data del document
:   28-02-2024

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * Universitat de València

RESOLUCIÓ de 28 de febrer de 2024, de la Universitat de València, per la qual es convoca un concurs de mèrits per als funcionaris i les funcionàries del grup A (A1 i A1/A2), sector d'administració general, de l'escala de tècnics de gestió i de l'escala de gestió universitària d'aquesta universitat. [2024/1803]  
Hi ha vacants diversos llocs de treball dotats pressupostàriament -les condicions dels quals, requisits i mèrits s'especifiquen en la present resolució-, la provisió dels quals es considera convenient ateses les necessitats dels serveis d'aquesta universitat, per això la Universitat de València, d'acord amb l'article 191 dels seus estatuts, el Reial decret legislatiu 5/2015, pel que s'aprova el text refós de la Llei de l'Estatut bàsic de l'empleat públic, la Llei 4/2021, de 16 d'abril, de la Generalitat, de la funció pública valenciana i el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; així com d'acord amb la normativa pròpia de la Universitat de València, resol convocar un concurs de mèrits per a funcionàries i funcionaris de carrera del grup A (A1 i A1/A2), sector d'administració general, de l'escala de tècnics de gestió i de l'escala de gestió universitària d'aquesta universitat, per a proveir els llocs de treball vacants que s'assenyalen en l'annex I d'aquesta convocatòria, d'acord amb les següents  
  
  
Bases de la convocatòria  
  
Primera. Persones participants  
1.1. Podran prendre part en aquest concurs per a la provisió dels llocs de treball vacants, les característiques dels quals figuren en l'annex I, el personal funcionari de carrera de la Universitat de València del grup A (A1 i A1/A2), sector d'administració general, de l'escala de tècnics de gestió i de l'escala de gestió universitària.  
1.2. Hauran de participar necessàriament en aquest concurs els funcionaris i les funcionàries de carrera del grup A (A1 i A1/A2), sector d'administració general, de l'escala de tècnics de gestió i de l'escala de gestió universitària d'aquesta Universitat, que es troben en situació d'adscripció provisional i tinguen el mateix grup i nivell que els llocs convocats, sol·licitant almenys, els llocs que ocupen provisionalment. Si no concorren quedaran sense destinació i a la disposició de la Gerència.  
  
1.3. No podrà participar el personal suspés en ferm mentre dure la suspensió; tampoc el personal que, per sanció de demèrit, estiga impossibilitat per a participar en procediments de provisió dels llocs convocats, mentre dure la sanció i el personal excedent voluntari per interés particular durant el termini legal obligatori de permanència en aquesta situació, si és aplicable l'article 174 de la Llei 4/2021, de 16 d'abril, de la Generalitat, de la funció pública valenciana.  
  
  
Segona. Vacants  
Es convoquen a concurs de mèrits els llocs vacants que figuren en l'annex I d'aquesta convocatòria.  
  
Tercera. Sol·licituds i documentació a aportar  
3.1. Les persones interessades han de presentar la sol·licitud de participació utilitzant la instància interna en la seu electrònica i adjuntant el pdf de l'ordre de prioritats dels llocs de treball sol·licitats. Quan s'obriga el termini de presentació de sol·licituds de participació hi haurà una còpia per a emplenar-la en la pàgina web de la convocatòria del Servei de Recursos Humans (PAS), l'adreça de la qual és: https://www.uv.es/pas  
La mecànica de la presentació és la següent:  
Primer: s'ha d'emplenar el document denominat «ordre de prioritats», que es troba en la pàgina web de la convocatòria, establint l'ordre de preferència dels llocs desitjats. Una vegada acabat, cal desar aquest document pdf en el seu propi ordinador.  
És convenient que les persones que participen en el concurs identifiquen i comproven correctament els llocs que desitgen obtenir i si compleixen els requisits de coneixements de valencià que requereixen els llocs que se sol·liciten.  
Per tant, en emplenar l'ordre de prioritats, cal fixar-se a no incloure en la llista cap lloc per al que no es reunisquen els requisits exigits d'ocupació.  
Segon: entrar en la seu electrònica a través de l'enllaç:  
https://www.uv.es/einterna  
Tercer: identificar-se com a usuari de la Universitat de València.  
Quart: accedir a la instància interna del registre electrònic on hi ha 3 pestanyes.  
D'esquerra a dreta:  
En la primera pestanya, «Acceptació», s'ha de marcar en «accepte les condicions indicades». Si no s'emplena aquest camp no es podrà validar la sol·licitud.  
En la segona pestanya, «General», és on s'ha d'identificar i escollir on es dirigeix la sol·licitud.  
- En el camp «Tipus d'unitat destinatària», s'obri un desplegable i s'ha de seleccionar els Serveis Universitaris, Generals i Centrals.  
- En el camp «Nom de la unitat destinatària», s'obri un desplegable i s'ha de seleccionar el Servei de Recursos Humans (PAS).  
- En el camp «Grup Destinatari», s'ha de marcar en «CM24\_A1-A1/A2\_17\_ESC TEC GESTIO I GESTIO UNIV».  
- En la descripció s'ha d'indicar que es vol presentar al concurs de mèrits de l'escala de tècnics de gestió i de l'escala de gestió universitària.  
- En els fitxers adjunts s'han d'adjuntar en format pdf els documents següents: l'ordre de prioritats, així com la resta de documentació referida en la base 3.5 d'aquesta convocatòria.  
En la tercera pestanya, «Acabar», només cal indicar l'acceptació de comunicacions electròniques, qüestió obligatòria per al personal funcionari públic, per tant, s'ha de marcar en «sí» i finalitzar la sol·licitud.  
  
3.2. Les persones que es desitgen presentar al concurs no han d'aportar cap documentació justificativa dels mèrits curriculars assenyalats a continuació, per constar en el Servei de Recursos Humans (PAS):  
  
- Experiència professional  
- Grau personal  
- Carrera professional  
- Escala, grup o subgrup al que pertany  
- Cursos de formació convocats pel Servei de Formació Permanent de la Universitat de València  
- Coneixements de valencià (segons el que es disposa en la base 3.3 d'aquesta convocatòria)  
- Coneixements d'idiomes (les persones participants que presenten certificacions de coneixements d'idiomes hauran de consultar la base 3.4 d'aquesta convocatòria)  
Tota aquesta informació serà facilitada a la Comissió Avaluadora pel Servei de Recursos Humans (PAS).  
3.3. Els coneixements de valencià inclosos en la base de dades de personal són aquells que es corresponen amb les proves de nivell que realitza el Servei de Llengües i Política Lingüística de la Universitat de València i per la Junta Qualificadora de Coneixements de Valencià (JQCV) de la Generalitat Valenciana. Aquelles persones que tinguen certificats de valencià que no consten en el full de serveis perquè són d'altres organismes, com ara l'escola oficial d'idiomes, una altra universitat o una altra administració pública, es poden dirigir al Servei de Llengües i Política Lingüística de la Universitat de València per al seu reconeixement i inclusió en la base de dades de personal o presentar-los junt amb la resta de documentació.  
3.4. Els coneixements d'idiomes inclosos en la base de dades de personal són les corresponents proves de nivell que realitza el Centre d'Idiomes de la Universitat de València. No s'incorporarà la informació sobre els cursos rebuts per l'esmentat centre.  
Igual que el que s'estableix en el punt 3.3 de les bases, si es disposa d'altres certificats emesos per organismes diferents com ara l'Escola Oficial d'Idiomes o altres universitats espanyoles o estrangeres, es poden dirigir al Servei de Llengües i Política Lingüística de la Universitat de València per al seu reconeixement i inclusió en la base de dades de personal.  
3.5. La resta de documentació que es desitge aportar per a la fase de mèrits, vinculats als apartats: formació (titulació acadèmica, cursos de formació no impartits pel Servei de Formació Permanent de la Universitat de València) i altres mèrits, s'han d'annexar en la pestanya segona com a documents pdf.  
Els arxius s'han d'anomenar de manera clara i precisa, per exemple: Tit-Acad, DNI, etc; sent preferible un arxiu únic per cada document a presentar, el qual ha de contindre el document complet. No s'admetran fotografies ni arxius en format jpg o qualsevol altre diferent a l'indicat anteriorment.  
  
Quarta. Termini i lloc de presentació  
4.1. Les sol·licituds de participació i la documentació s'hauran de presentar en el termini de 20 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
Tal com s'indica en la base tercera, les sol·licituds de participació es presentaran mitjançant instància interna.  
4.2. La presentació mitjançant el registre electrònic general de la Universitat es regirà pel que disposa el Reglament del registre electrònic general de la Universitat de València, aprovat per ACGUV 92/2020, disponible en el tauler oficial d'anuncis de la Universitat de València:  
  
https://webges.uv.es/uvTaeWeb/  
  
Cinquena. Barem  
5.1. El concurs de mèrits es resoldrà per l'aplicació del barem per a la provisió de llocs de treball del personal d'administració i serveis de la Universitat de València, aprovat en Consell de Govern de 20 de juny de 2019 (ACGUV 152/2019) i que es troba disponible en l'enllaç:  
  
https://www.uv.es/sgeneral/Reglamentacio/Doc/ Pas/G18.pdf  
5.2. Es realitzarà una entrevista en aplicació del punt V de l'annex I del barem.  
  
Sisena. Comissió avaluadora  
6.1. La comissió avaluadora que realitzarà la selecció dels llocs de treball convocats a concurs ha de tenir la composició que figura en el Reglament de composició i funcionament de les comissions de valoracions per a la provisió de llocs de treball de la plantilla de personal d'administració i serveis, aprovat pel Consell de Govern (ACGUV 184/2012) d'aquesta Universitat:  
https://www.uv.es/sgeneral/Reglamentacio/Doc/ Pas/G8.pdf  
El seu funcionament s'adaptarà a allò que estableix el Reglament de composició i funcionament de les comissions de valoracions i en allò no previst, s'ajustarà a la Llei 40/2015, d'1 d'octubre, de règim jurídic del sector públic.  
La seua composició s'haurà d'ajustar al principi d'imparcialitat i professionalitat dels seus membres i tendirà en la seua composició a la paritat entre homes i dones, en compliment del que s'estableix en l'article 53 de la Llei orgànica 3/2007, de 22 de març, per a la igualtat efectiva de dones i homes, en l'article 60.1 del Reial decret legislatiu 5/2015, pel que s'aprova el text refós de la Llei de l'Estatut bàsic de l'empleat públic i en el III Pla d'Igualtat de la Universitat de València.  
  
6.2. Serà aplicable als membres de la comissió avaluadora i al personal assessor, si hi hagués, el que es disposa en l'Acord del Consell de Govern de la Universitat de València (ACGUV 303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
  
A aquest efecte, hauran d'emplenar la corresponent declaració d'absència de conflicte d'interès (DACI) que serà adjuntada a l'acta de constitució de la comissió i formarà part de l'expedient administratiu. Hi ha disponible un model normalitzat per la Universitat en la següent pàgina web:  
https://www.uv.es/pas/nuevaWEB/MESURES%20ANTIFRAU/formulari-daci-convocat%20PAS-v.pdf  
6.3. Els noms de les persones que formaran part de la comissió avaluadora es faran públics abans que acabe el termini de presentació de sol·licituds de participació en el tauler oficial d'anuncis de la Universitat de València: https://webges.uv.es/uvTaeWeb/, en l'apartat de personal d'administració i serveis i, amb caràcter merament informatiu, en la pàgina web del Servei de Recursos Humans (PAS), l'adreça de la qual és: https://www.uv.es/pas  
  
Setena. Irrenunciabilitat de les destinacions  
7.1. Les persones participants poden desistir de la sol·licitud dins del termini de presentació de sol·licituds. Després que haja transcorregut aquest termini no s'acceptarà cap desistiment i les persones participants quedaran vinculades al resultat del concurs.  
7.2. La destinació adjudicada serà irrenunciable, excepte que abans de finalitzar el termini de presa de possessió s'haguera obtingut una altra destinació per convocatòria pública i, en aquest cas, s'hauria de comunicar per escrit a la Gerència.  
  
Vuitena. Cessament i presa de possessió  
La resolució d'aquest concurs es farà pública en el tauler oficial d'anuncis electrònics de la UVEG (https://webges.uv.es/uvTaeWeb/), en l'apartat de personal d'administració i serveis i, amb caràcter merament informatiu, en la pàgina web del Servei de Recursos Humans (PAS), l'adreça de la qual és: https://www.uv.es/pas.  
En la resolució s'indicarà expressament la data de cessament i la de presa de possessió.  
  
Novena. Participació  
La participació en el concurs implica l'acceptació de totes les bases.  
  
  
Desena. Informació respecte de les dades recollides  
10.1. La Universitat de València és l'entitat responsable de les dades facilitades per les persones que es presenten a aquest concurs. La informació rebuda es tractarà exclusivament per als fins objecte de la convocatòria, així com, en el seu cas, la posterior gestió de personal de conformitat amb el que es disposa en la Llei orgànica 2/2023, de 22 de març, del sistema universitari.  
Part de les dades podran ser publicades en el Tauler Oficial de la Universitat de València i en la pàgina web del Servei de RRHH (PAS). A més, també se cediran als membres de la Comissió Avaluadora per a la valoració dels mèrits i la resolució de reclamacions plantejades, si escau.  
10.2. Les polítiques de privacitat de la Universitat de València poden ser consultades en l'adreça:  
https://www.uv.es/uvweb/universidad/es/politica-privacidad/responsable-delegado-proteccion-datos-1285919116693.html  
Per a més informació sobre el tractament de les dades, pot accedir al següent enllaç:  
https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf  
  
Onzena. Recursos  
Contra aquesta resolució, que exhaureix la via administrativa, es pot interposar, conforme a l'article 123 de la Llei 39/2015, recurs potestatiu de reposició, en el termini d'un mes, comptador des de l'endemà de la publicació, davant el mateix òrgan que va dictar la resolució, o bé directament interposar el recurs contenciós administratiu en el termini de dos mesos, comptadors des de l'endemà de la publicació, davant els òrgans de la jurisdicció contenciosa administrativa de la Comunitat Valenciana.  
  
  
Contra els actes de la comissió es pot interposar recurs d'alçada, previst en la Llei 39/2015, d'1 d'octubre, del procediment administratiu comú de les administracions públiques.  
  
València, 28 de febrer de 2024.- La rectora p. d. (R 20.05.2022), el gerent: Juan Vicente Climent Espí.  
  
  
ANNEX I  
Característiques dels llocs de treball vacants oferts segons la relació de llocs de treball  
  
LLOC DESCRIPCIÓ GRUP NIVELL COMP. ESPECÍFIC DESTINACIÓ FORM. ESPECIFICA TORN  
813 ADMINISTRADOR/A A1 24 E046 FACULTAT DE MAGISTERI 10 MATÍ  
862 ADMINISTRADOR/A A1/A2 22 E046 FACULTAT DE CIÈNCIES SOCIALS 10 MATÍ   
6764 RJU DE SECCIÓ D'OBRES A1 24 E046 GERÈNCIA - SERVEI DE CONTRACTACIÓ ADMINISTRATIVA 10 MATÍ   
0293 RNK DE SECCIÓ RECURSOS HUMANS (PAS) A1 24 E046 GERÈNCIA - SERVEI DE RECURSOS HUMANS (PAS) 10 MATÍ  
0324 XCL DE SECCIÓ GESTIÓ (PDI) A1 24 E046 GERÈNCIA - SERVEI DE RECURSOS HUMANS (PDI) 10 MATÍ  
8924 NLT DE SECCIÓ A1 24 E046 SERVEI D'ESPORTS 10 MATÍ  
1585 ADMINISTRADOR/A COL·LEGI MAJOR A1/A2 22 E046 COL·LEGI MAJOR RECTOR PESET 10 MATÍ  
3491 SGJ DE SECCIÓ RECURSOS HUMANS (PAS) A1 24 E046 GERÈNCIA - SERVEI DE RECURSOS HUMANS (PAS) 10 MATÍ  
7337 AUO. SUP. DE GESTIÓ ADVA. A1 20 E042 SERVEI D'INFORMÀTICA 10, 5 MATÍ  
3478 SWH. SUP. DE GESTIÓ ADVA. A1 20 E042 GERÈNCIA - SERVEI DE RECURSOS HUMANS (PDI) 10, 5 MATÍ  
4768 GXA. SUP. DE GESTIÓ ADVA. A1 20 E042 SERVEI D'INFORMÀTICA 10, 5 MATÍ   
2329 NDB. SUP. DE GESTIÓ ADVA. A1 20 E042 SERVEI D'INFORMÀTICA 10 MATÍ  
2679 ADMINISTRADOR/A A1 24 E046 ESCOLA DE DOCTORAT 10 MATÍ   
4327 SQL DE SECCIÓ A1 24 E046 GERÈNCIA - SERVEI DE RELACIONS INTERNACIONALS I COOPERACIÓ 10, 43  MATÍ   
3878 SSJ. SUP. DE GESTIÓ ADVA. A1 20 E042 GERÈNCIA - SERVEI DE RECURSOS HUMANS (PAS) 10 MATÍ   
7353 VJP. SUP. DE GESTIÓ ADVA. A1 20 E042 SERVEI D'ANÀLISI I PLANIFICACIÓ 10 MATÍ  
1004 NMS. SUP. REL. INTERNACIONALS A1 20 E042 GERÈNCIA - SERVEI DE RELACIONS INTERNACIONALS I COOPERACIÓ 9, 44 MATÍ  
2369 YEZ. SUP. DE COMPTABILITAT A1 20 E042 SERVEI D'ANÀLISI I PLANIFICACIÓ 10, 23 MATÍ  
  
  
Requisit de formació específica:  
5. Grau en Dret o llicenciatura en Dret.  
9. Coneixement del valencià nivell C2.  
10. Coneixement del valencià nivell C1.  
23. Llicenciatura en Economia, o Cc. Actuarials o Financeres, o en ADE.  
43. Nivell C1 d'anglès de l'escola oficial d'idiomes o equivalent.  
44. Nivell C2 d'anglès de l'escola oficial d'idiomes o equivalent.  
  
  
\* \* \* \* \*  
  
ANEXO I  
Características de los puestos de trabajo vacantes ofertados según la relación de puestos de trabajo  
  
PUESTO DESCRIPCIÓN GRUPO NIVEL COMP. ESPECÍFICO DESTINO FORM. ESPECÍFICA TURNO  
813 ADMINISTRADOR/A A1 24 E046 FACULTAT DE MAGISTERI 10 MAÑANA  
862 ADMINISTRADOR/A A1/A2 22 E046 FACULTAT DE CIÈNCIES SOCIALS 10 MAÑANA  
1009 JEFE/A DE SECCIÓN DE OBRAS A1 24 E046 GERÈNCIA - SERVEI DE CONTRACTACIÓ ADMINISTRATIVA 10 MAÑANA  
1053 JEFE/A DE SECCIÓN RECURSOS HUMANS (PAS) A1 24 E046 GERÈNCIA - SERVEI DE RECURSOS HUMANS (PAS) 10 MAÑANA  
1065 JEFE/A DE SECCIÓN GESTIÓN (PDI) A1 24 E046 GERÈNCIA - SERVEI DE RECURSOS HUMANS (PDI) 10 MAÑANA  
1316 JEFE/A DE SECCIÓN A1 24 E046 SERVEI D'ESPORTS 10 MAÑANA  
1585 ADMINISTRADOR/A COLEGIO MAYOR A1/A2 22 E046 COL·LEGI MAJOR RECTOR PESET 10 MAÑANA  
1718 JEFE/A DE SECCIÓN RECURSOS HUMANS (PAS) A1 24 E046 GERÈNCIA - SERVEI DE RECURSOS HUMANS (PAS) 10 MAÑANA  
8855 BFY.SUP.DE GEST. ADVA. A1 20 E042 SERVEI D'INFORMÀTICA 10, 5 MAÑANA  
9167 JGS.SUP.DE GEST. ADVA. A1 20 E042 GERÈNCIA - SERVEI DE RECURSOS HUMANS (PDI) 10, 5 MAÑANA  
1052 KVI.SUP.DE GEST. ADVA. A1 20 E042 SERVEI D'INFORMÀTICA 10, 5 MAÑANA  
1065 ZHU.SUP.DE GEST. ADVA. A1 20 E042 SERVEI D'INFORMÀTICA 10 MAÑANA  
2679 ADMINISTRADOR/A A1 24 E046 ESCOLA DE DOCTORAT 10 MAÑANA  
2688 JEFE/A DE SECCIÓN A1 24 E046 GERÈNCIA - SERVEI DE RELACIONS INTERNACIONALS I COOPERACIÓ 10, 43 MAÑANA  
8352 XEG.SUP.DE GEST. ADVA. A1 20 E042 GERÈNCIA - SERVEI DE RECURSOS HUMANS (PAS) 10 MAÑANA  
4412 QGQ.SUP.DE GEST. ADVA. A1 20 E042 SERVEI D'ANÀLISI I PLANIFICACIÓ 10 MAÑANA  
1235 ZKK. SUP. REL. INTERNACIONALES A1 20 E042 GERÈNCIA - SERVEI DE RELACIONS INTERNACIONALS I COOPERACIÓ 9, 44 MAÑANA  
6594 NHU. SUP. DE CONTABILIDAD A1 20 E042 SERVEI D'ANÀLISI I PLANIFICACIÓ 10, 23 MAÑANA  
  
  
Requisito de formación específica:  
5. Grado en Derecho o licenciatura en Derecho.  
9. Conocimiento del valenciano nivel C2.  
10. Conocimiento del valenciano nivel C1.  
23. Licenciatura en Economía, o Cc. Actuariales o Financieras, o en ADE.  
43. Nivel C1 de inglés de la escuela oficial de idiomas o equivalente.  
44. Nivel C2 de inglés de la escuela oficial de idiomas o equivalente.